ⵎⵓⴽⵉⵔ (ⴰⴼⵉⵍⵎ)

ⵎⵓⴽⵉⵔ ⵏⵖ ⵉⵎⴰⴽⵔⵏ (ⵉⴼⴼⴰⵖ ⴷ ⴳ 1997/1998) ⴷ ⵢⴰⵏ ⵙⴳ ⵉⴼⵉⵍⵎ ⵉⵇⴱⵓⵔⵏ ⵏ ⵙⵙⵉⵏⵉⵎⴰ ⵜⴰⵎⴰⵣⵉⵖⵜ ⴷ ⵡⵉⵍⵍⵉ ⴱⴰⵀⵔⴰ ⵜⵜⵢⵓⵙⵙⴰⵏⵏⵉⵏ. ⴷ ⴳ ⵜⵓⵥⵥⵓⵎⵜ ⵏ ⵜⴳⵏⴰⵡ ⵏ ⵉⵙⵏⴼⵍⵏ ⵉⵙⵉⵏⵉⵎⴰⵢⵏ ⵍⵍⵉ ⵜⵥⵕⴰ ⵜⵙⵎⵓⵎⵔⴰⵡⵉⵏ ⵏ ⵜⵊⵕⵎⴰ ⵍⵍⵉ ⵉⵣⵔⵉⵏ, ⵉⴼⵍⴰⵍⴰ ⴷ ⵓⴼⵉⵍⵎ ⵏ "ⵎⵓⴽⵉⵔ" ⴰⵎ ⴽⵔⴰ ⵏ ⵡⴰⵢⵢⵓⵔ ⵉⴼⴰⵡⵏ ⴳ ⵉⴳⵏⵡⴰⵏ ⵏ ⵙⵙⵉⵏⵉⵎⴰ ⵜⴰⵎⴰⵣⵉⵖⵜ. ⵉⵎⵏⴰⵍⴰ ⵓⴼⵉⵍⵎ ⴰⴷ ⵙ ⵜⵣⵎⵎⴰⵔ ⵏⵏⵙ ⵜⵉⴼⵔⴰⵔⵉⵏ ⴷ ⵉⵙⴽⵔⴰⴼ ⴰⴽⴽⵯ ⵏ ⵓⵙⵖⴰⴷ ⴰⴷⵍⵙⴰⵏ, ⴷ ⵉⵙⴽⵔ ⵢⴰⵜ ⵜⵙⴽⴰⵔⵡⵜ ⵓⵔ ⵊⵊⵉⵏ ⵜⵍⵍⵉ ⴳ ⵡⴰⵍⵍⴰⵙ ⵏ ⵜⵏⵇⵇⵉⵙⵉⵏ ⵜⵉⵎⴰⵣⵉⵖⵉⵏ ⵙ ⵢⴰⵜ ⵜⵔⴱⴱⴰⵡⵜ ⴷ ⵢⴰⵏ ⵢⵉⴳⵉ ⴰⵣⵣⵓⵍⴰⵏ ⵏⵏⴰ ⵏⵏ ⵉⵙⵍⴰⵢⵏ ⵉⵡⵜⵜⴰ ⵏ ⵜⵎⴷⴷⴰⵡⵜ.ⵎⵚⵟⴰⴼⴰ ⵓ ⵜⵣⵉⵍⴰⵍⵜ "ⴰⵎⴰⴳⵔⴰⴷ ⵖⴼ ⵓⴼⵉⵍⵎ ⵏ ⵎⵓⴽⵉⵔ". ⴳ ⵓⴼⵉⵙⴱⵓⴽ. ⵉⵜⵜⵢⵓⵥⵕⴰ ⴳ 2026-02-06. ⴷ ⵉⴳ ⵓⴼⵉⵍⵎ ⴰⴹⴼⴰⵕ ⵏ ⵓⴼⵉⵍⵎ ⵏ ⴱⵓⵜⴼⵓⵏⴰⵙⵜ.

ⴷ ⵉⵜⵜⵓⵙⵉⵜⴳ ⵓⴼⵉⵍⵎ ⴰⴷ ⴰⵎ ⵢⴰⵜ ⵜⵙⵉⵍⴰ ⵙⴳ ⵜⵙⴰⵍⵉⵡⵉⵏ ⵜⵉⵎⵣⵡⵓⵔⴰ ⵏ ⵓⵙⵙⵔⵙⵍ ⴰⴷⵜⵜⴰⵏ ⵏ ⵓⴼⵉⵍⵎ ⴰⵎⴰⵣⵉⵖ. ⵉⴳⴰ ⵙⴳ ⵓⴼⴰⵔⵙ ⵏ ⵜⵎⵙⵙⵓⵔⵜ "ⵡⴰⵔⴷⴰ ⴱⵔⵓⴷⵉⴽⵙⵢⵓⵏ" ⴷ ⵓⵙⵓⴼⵖ ⵏ ⴰⴳⵯⵔⵔⴰⵎ ⴰⵔⵛⴰⵛ, ⵙ ⵢⴰⵜ ⵜⵡⵏⴳⵉⵎⵜ ⵏ ⵓⵏⴰⵥⵓⵕ ⵄⴱⴷ ⵕⵕⵃⵎⴰⵏ ⵓⵜⴼⵏⵓⵜ ⵍⵍⵉ ⵢⵓⵔⴰⵏ ⴰⵙⵉⵏⴰⵔⵢⵓ ⴷ ⵓⵎⵙⴰⵡⴰⵍ ⴰⴽⴷ ⵓⴳⵯⵔⵔⴰⵎ ⴰⵔⵛⴰⵛ. ⵢⵓⵎⵥ ⵍⵄⵕⴱⵉ ⴰⵍⵜⵉⵜ ⵜⴰⵎⵙⵜⴳⴳⴰⵔⵜ ⵏ ⵜⵡⵍⴰⴼⵜ ⵏⵖ ⴰⵙⵓⵍⴼ ⴷ ⵓⵙⵏⴰⵢ, ⴰⴼⴰⴷ ⴰⴷ ⵙⵙⵎⵏⵉⴷⵏ ⵢⴰⵜ ⵜⵡⵓⵔⵉ ⵜⴰⴷⵔⴰⵎⴰⵜⵉⴽⵜ ⵉⵙⵙⴰⴽⵓⴷⵏ ⵉ ⵢⴰⵜ ⵜⴽⵍⵉ ⵙⴳ ⵜⴽⵍⵉⵡⵉⵏ ⵏ ⵓⵎⵣⵔⵓⵢ ⴰⵎⵖⵔⵉⴱⵉ ⴰⵎⵉⵔⴰⵏ ⵍⵍⵉ ⴳ ⴷⴰ ⵜⴻⵜⵜⴰⵎⵥ ⵜⴰⴳⴳⴰⵍⵜ ⵜⵉⵔⵙⵓⵜⵉⵏ ⵏ ⵜⵏⴱⴰⴹⵜ ⵏ ⵜⵇⴱⵉⵍⵜ. 

 ⴰⵍⵍⴰⵙ ⴰⵎⴹⴰⵍⵓⵚ ⴷ ⵓⵏⵀⵉⵜⵜⴼ ⴰⵏⵉⵍⵍⵉ ⴳⵔ ⵜⵎⵓⵙⵏⵢⵜ ⴷ ⵜⵉⴷⵜ 
ⴷⴰ ⵜⴻⵜⵜⵓⵎⴰⵏ ⵜⵅⴰⵜⴰⵔⵜ ⵏ ⵓⴼⵉⵍⵎ ⵏ "ⵎⵓⴽⵉⵔ", ⴳ ⵜⴰⴷⴷⵉⵙⵜ ⵏⵏⵙ ⵉⵎⵙⴰⵙⴰⵏ ⵏⵏⴰ ⵉⵜⵜⵎⵓⵙⵙⵓⵏ ⴰⵎ ⵜⴹⴹⴰⵏⴳⵉⵡⵉⵏ ⵏ ⵢⵉⵍⵍ ⴳ ⵢⴰⵏ ⵓⵎⵢⴰⴳⴳⴰ ⴰⴷⵔⴰⵎⴰⵜⵉⴽ ⵉⴷⵔⴰⵏ. ⴷⴰ ⴷ ⵜⵙⵙⴽⵜⴰⵢⵏⵜ ⵜⴼⵔⵓⵔⵉⵜⵉⵏ ⵜⵉⵎⵏⵖⴰⴷ ⴰⵏⴱⴰⵃ ⵏ ⵜⵓⴷⵔⵜ ⵜⴰⴼⴰⵔⴰⵏⵜ, ⴷ ⴷⴰ ⵜⵜⴰⵍⵙⵏⵜ ⵉ ⵓⵙⵙⵉⵍⵖ ⵏ ⵜⵓⴽⴽⵓⵙⵜ ⵜⴰⵎⴰⵣⵉⵖⵜ ⵙ ⵢⴰⵏ ⵓⴼⵓⵖ ⴰⵙⵉⵏⵉⵎⴰⵢ ⴰⵎⵖⵍⴰⵍ. ⴷⴰ ⵜⵜⵙⵓⵜⵓⵍⵏⵜ ⵜⵎⵙⴰⵔⵉⵏ ⵏ ⵓⴼⵉⵍⵎ ⵖⴼ ⵢⴰⵏ ⵓⵏⵀⵉⵜⵜⴼ ⴰⵏⵉⵍⵍⵉ ⵉⵣⵔⴰⵢⵏ ⵉⵡⵜⵜⴰ ⵏ ⵓⴷⵖⴰⵔ ⴷ ⵡⴰⴽⵓⴷ, ⵍⵍⵉⴳ ⴷⴰ ⴳⵉⵙ ⵜⵜⵎⵢⴰⴽⴽⴰⵏ ⵉⴼⴰⵍⴰⵏ ⵏ ⵜⵏⵇⵇⵉⵙⵜ ⴰⴼⴰⴷ ⴰⴷ ⴳⵏⵓⵏ ⴷ ⴰⴷ ⵣⵎⵎⴻⵎⵏ ⵢⴰⵜ ⵜⴹⴰⵍⵓⵚⵜ ⵜⴰⵏⴼⴳⴰⵏⵜ ⵢⵓⵙⵉⵏ ⵉⵎⵏⵉⴷⵏ ⵉⴼⵍⵙⴰⴼⵏ ⵉⴷⵔⴰⵏ ⴷ ⵉⵏⵓⵎⴰⴽ ⵉⵎⴰⵜⵔⴰⵏⵏ ⵍⵍⵉ ⵉⵙⵔⵡⵙⵏ ⵜⵉⵍⴰⵡⵜ ⵜⴰⵏⴰⵎⵓⵏⵜ ⵙ ⵢⴰⵜ ⵜⴼⵙⵙⵉ ⵢⴰⵜⵜⵓⵢⵏ. ⴷ ⴷⴰ ⵉⵜⵜⴰⵍⵙ ⵓⴼⵉⵍⵎ ⵢⴰⵜ ⵜⵏⵇⵇⵉⵙⵜ ⵏ ⵜⵔⴰⴱⴱⵓⵜ ⵏ ⵉⵎⴰⴽⵔⵏ ⴷⴷⴰⵏ ⵙ ⵢⴰⵜ ⵜⵇⴱⵉⵍⵜ ⵢⴰⵜ ⵜⵔⴰⴱⴱⵓⵜ ⵏ ⵉⵎⴰⴽⵔⵏ ⴰⵔ ⵙⵉⴳⴳⵉⵍⵏ ⴰⴷ ⵙⵔⵙⵏ ⵜⴰⵏⴱⴰⴹⵜ ⵏⵏⵙⵏ ⵖⴼ ⵜⵇⴱⵉⵍⵉⵏ, ⴰⵔ ⵙⴽⴰⵔⵏ ⵢⴰⵏ ⵓⵙⵍⴳⵏ ⵏⵏⴰ ⵙⵔⵙⵏ ⵉⵥⵍⵉⵏ ⵖⴼ ⴽⵓ ⵡⴰⵏⵏⴰ ⵎⵉ ⵉⵏⵏⴰ ⵢⵉⵖⴼ ⵏⵏⵙ ⴰⴷ ⴰⵙⵏ ⵉⴳ ⴱⴰⵢⵟⵟⴰⵕ. ⴷⴰ ⵜⵜⴷⴷⵓⵏⵜ ⵜⵎⵙⴰⵔⵉⵏ ⴷⴼⴼⵉⵔ ⵏ ⵢⴰⵜ ⵜⵅⵏⵛⵉⵜ ⵏ ⵡⵓⵔⵖ ⵍⵍⵉ ⴰⴽⴽⵯ ⵙⵉⴳⴳⵉⵍⵏ ⵉⵡⵔⵉⴽⵏ ⵏ ⵓⴼⵉⵍⵎ ⵙⵡⴰ: ⵓⴷⴰⵢⵏ, ⵉⵎⴰⴽⵔⵏ, ⴰⵅⵎⵓⵛ ⴷ ⵄⵎⵎⵉⵙ...; ⴳ ⵜⵉⵣⵉ ⵍⵍⵉ ⴳ ⴷⴰ ⵜⵥⵕⵕⴰ ⵜⵡⵊⴰ ⵏⵏⵙⵏ ⵙⴳ ⵓⴳⵏⵙⵓ ⵉⵖⵏⴷⵛⵏ ⴷ ⵜⵃⵔⴰⵢⵎⵉⵢⵉⵏ ⴷ ⵜⵎⵓⵙⵏⵉⵢⵉⵏ ⵏⵏⴰ ⵢⵓⵡⵉⵏ ⴳ ⵜⴳⵉⵔⴰ ⵖⵔ ⵜⵔⵏⴰⵡⵜ ⵏ ⵓⵣⵔⴼ ⵖⴼ ⵜⵎⵓⵙⵏⵢⵜ ⵏ ⵡⵓⴷⴰⵢ ⴷ ⵉⵎⴰⴽⵔⵏ ⴳ ⵢⴰⵜ ⵜⵏⵇⵇⵉⵙⵜ ⵉⵖⵣⵣⵉⴼⵏ ⴷ ⵉⴳⴰⵏ ⵜⵓⴷⴷⵉⵙⵜ ⵍⵍⵉ ⴳ ⵉⵛⵇⵇⴰ ⵓⵙⵓⴼⵖ ⵏ ⵜⵓⵎⴰⵢⵜ ⵏⵏⵙ.

 ⵜⴰⴷⵏⴽⴰⵢⵜ ⵏ ⵜⵔⴱⴱⴰⵡⵜ ⴷ ⵜⵏⵥⴰⵕ ⵜⵉⵜⵉⵇⵏⵉⵢⵉⵏ ⵜⵉⵎⵏⵣⴰⵖ 
ⴰⵢⵍⵍⵉ ⵉⵙⴽⵔⵏ ⵙⴳ ⵓⴼⵉⵍⵎ ⵏ "ⵎⵓⴽⵉⵔ" ⵢⴰⵜ ⵓⴼⵉⵍⵎ ⵓⵙⵍⵉⴷ ⵉⴳⴰ ⵜ ⵜⴰⵔⴱⴱⴰⵡⵜ ⵜⴰⵣⵣⵓⵍⴰⵏⵜ ⵏ ⵉⵡⵔⵉⴽⵏ ⵏⵏⵙ, ⵍⵍⵉⴳ ⴳⵉⵙ ⵙⵏⴼⵍⵓⵍⵏ ⵉⵙⵎⴷⴰⵢⵏ ⴳ ⵓⵙⴳⵏⵙⴻⵙ ⵏ ⵜⵉⵍⴰⵍ ⵏⵏⵙⵏ ⵙ ⵢⴰⵜ ⵜⴷⵏⴽⴰⵢⵜ ⵓⵔ ⵉⵍⵉⵏ ⴰⴽⵏⵉⵡ ⵎⵇⵇⴰⵔ ⴷⵔⵓⵙⵏⵜ ⵜⵔⵎⵉⵜⵉⵏ ⵜⵉⵙⵉⵏⵉⵎⴰⵢⵉⵏ ⴳ ⵜⵉⵣⵉ ⴰⵏⵏ. ⴷⵔⴰⵏ ⴳ ⵓⵙⵎⴷⵢⴰ ⵜⵓⴳⴷⵜ ⵏ ⵡⵓⴷⵎⴰⵡⵏ ⵅⴰⵜⴰⵔⵏⵉⵏ ⴳ ⵙⵙⵉⵏⵉⵎⴰ ⵜⴰⵎⴰⵣⵉⵖⵜ, ⴳ ⵜⵣⵡⵉⵔⵉ ⵏⵏⵙⵏ ⵉⴳⵍⵍⵉⵏ ⵍⵃⵓⵙⴰⵢⵏ ⵉⴱⵓⵔⴽⴰ ⵉⵙⵎⴷⵢⴰⵏ ⵙⵉⵏ ⵉⵡⵔⵉⴽⵏ, ⴷ ⴰⵡⴷ ⴰⵏⴰⵥⵓⵕ ⵍⵃⵙⵏ ⴱⵓⴼⵔⵜⵍ (ⵍⵍⵉ ⵉⴳⴰⵏ ⴰⴳⵎⴰⵎ ⴳ ⵜⵔⵔⴰⴱⵓⵜ ⵏ ⵉⵥⵏⵥⴰⵕⵏ) ⴷ ⵉⵙⵎⴷⴰⵢⵏ ⵢⴰⴹⵏ ⴰⵎⵎ ⵊⴰⵎⵓⵏ ⴱⵉⵜⵉⵜ ⵍⵍⵉ ⵢⵓⵔⴰⵔⵏ ⵜⵉⵍⴰⵍⵜ ⵏ ⵡⵓⴷⴰⵢ, ⴷ ⵏⴰⵊⵎⴰ ⵏⴰⴼⴰⵍ, ⴼⴰⵟⵉⵎⴰ ⵜⴰⴱⵓⵅⵅⵓⵛⵜ, ⵏⵓⵕⴷⴷⵉⵏ ⵚⴰⴱⵉⵕ, ⵙⴰⵄⵉⴷ ⴰⴽⵏⵉⵡⵏ, ⵎⵚⵟⴰⴼⴰ ⴷⵔⴷⴰⴽⴷ ⵡⵉⵢⵢⴰⴹ ⵢⴰⴹⵏ, ⵍⵍⵉ ⴼⴽⴰⵏⵉⵏ ⵢⴰⵏ ⵓⵎⵢⴰⵙ ⴰⴷⵔⴰⵎⴰⵜⵉⴽ ⵍⵍⵉ ⵉⵙⵎⵓⴷⵏ ⵉ ⵜⴰⵏⵏⴰⵢⵜ ⵜⴰⵏⴰⵥⵓⵕⵜ. ⴰⵢⵍⵍⵉ ⵉⵙⴼⵓⵍⴽⵉⵏ ⴰⴼⵉⵍⵎ ⴰⴷ ⴱⴰⵀⵔⴰ ⵉⴳⴰ ⵜ ⵓⵙⴽⵓⵜⵜⵉ ⵖⴼ ⵜⴻⵜⵉⵇⵏⵉⵜ ⵏ "ⵜⴰⵡⵍⴰⴼⵜ ⵜⴰⵢⵓⴳⴰⵏⵜ (Double image) ⴳ ⵓⴼⵉⵍⵎ ⴰⴷ ⴳ ⵓⵙⴳⴳⵯⴰⵙ 1997,ⵙⴱⵔⵉⵏⴳ ⵜⴼ (21 ⵉⴱⵔⵉⵔ 2025), "ⵜⴰⵡⵍⴰⴼⵜ ⵜⴰⵢⵓⴳⴰⵏⵜ ⴳ ⵓⴼⵉⵍⵎ ⵏ ⵎⵓⴽⵉⵔ". ⵉⵜⵜⵢⵓⵥⵕⴰ ⴳ 2026/2/5. ⴳ ⵓⴼⵉⵙⴱⵓⴽ. ⵍⵍⵉⴳ ⵉⵙⴽⵔ ⵉⴳⵍⵍⵉⵏ ⵍⵃⵓⵙⴰⵢⵏ ⵉⴱⵓⵔⴽⴰ "ⵜⵉⵍⴰⵍⵜ ⵜⴰⵢⵓⴳⴰⵏⵜ" ⵙ ⵡⵓⴷⵎⴰⵡⵏ ⵏ "ⴷⴷⴰ ⵃⵎⴰⴷ ⴷ ⵎⵓⴽⵉⵔ" ⴳ ⵢⴰⵏ ⵓⵎⵏⴰⴷ , ⵉⴳ ⵓⴼⵉⵍⵎ ⴰⴷ ⵜⴰⵡⵓⵔⵉ ⵜⴰⵎⴰⵣⵉⵖⵜ ⵜⴰⵎⵣⵡⴰⵔⵓⵜ ⵍⵍⵉ ⴳ ⵜⴻⵜⵜⵓⵙⵎⵔⵙ ⵜⴻⵜⵉⵇⵏⵉⵜ ⴰⴷ ⵎⵇⵇⴰⵔ ⴷⵔⵓⵙⵏ ⵉⵙⵓⴳⴰⵎ ⵏ ⵓⴼⴰⵔⵙ ⴳ ⵜⵉⵣⵉ ⴰⵏⵏ.

 ⵜⴰⵙⵏⵉⵥⵉⵍⵜ ⵏ ⵜⵡⵍⴰⴼⵜ ⴷ ⵓⵙⴷⵓⵙ ⵏ ⵜⵎⴰⴳⵉⵜ ⴷ ⵜⵎⴽⵜⵉⵜ ⵏ ⵡⴰⴽⵓⴷ 
ⵉⵜⵜⵓⵥⵍⴰⵢ ⵓⴼⵉⵍⵎ ⵙ ⵢⴰⵜ ⵜⵓⵜⵍⴰⵢⵜ ⵜⴰⵎⵥⵕⴰⵡⵜ ⵜⴰⵥⵖⵓⵕⴰⵏⵜ ⵏⵏⴰ ⵉⵙⵓⵖⵍⵏ ⵜⵉⵥⵉⵍⵉⵏ ⵏ ⵓⴳⴰⵎⴰ ⴰⵎⴰⵣⵉⵖ ⵙ ⵢⴰⵜ ⵜⵎⵓⵣⴰⵢⵜ ⵉⴷⵔⵓⵙ ⵎⴰ ⴳ ⵔⴰⴷ ⵜⵜ ⵜⴰⴼⴷ. ⵉⵎⵓⵔⵙ ⵓⵎⵙⵙⵓⴼⵖ ⴳ ⵓⵙⵖⵍⵍⴰ ⵏ ⵓⵡⵏⵏⴰⴹ ⴰⵎ ⵢⴰⵏ ⵓⴼⵔⴷⵉⵙ ⴰⴷⵔⴰⵎⴰⵜⵉⴽ ⵢⴰⴽⴽⴰⵏ ⵉ ⵜⵡⵓⵔⵉ ⵢⴰⵜ ⵜⵉⵍⴰⵡⵜ ⵜⵓⵙⵍⵉⴷⵜ, ⵍⵍⵉⴳ ⵉⵙⵙⵎⵔⵙ ⴰⵙⵉⴷⴷ ⴰⴳⴰⵎⴰⵏ ⵙ ⵢⴰⵜ ⵜⴷⵏⴽⴰⵢⵜ ⵉⵎⵎⴰⵍⵏ ⴰⵥⵍⴰⵢ ⴷ ⵓⴷⵡⴰⵙ ⴳ ⵢⴰⵜ ⵜⴽⴽⵍⵜ ⴰⴼⴰⴷ ⴰⴷ ⵉⴳ "ⵎⵓⴽⵉⵔ" ⵢⴰⵜ ⵜⵖⵓⵢⵢⵉⵜ ⵜⴰⵙⵉⵏⵉⵎⴰⵢⵜ ⵉⵔⵔⵓⴳⵣⴰⵏ ⴷ ⵍⵍⵉ ⵉⵙⵙⵍⴽⵏⵏ ⵜⴰⵥⴹⴰⵕⵜ ⵏ ⵜⵥⵓⵕⵉ ⵜⴰⵎⴰⵣⵉⵖⵜ ⵖⴼ ⵓⵎⵏⴰⵍⴰ ⵏ ⵉⵎⵓⴽⵔⵉⵙⵏ ⴰⴽⴽⵯ ⴷ ⵓⵙⵙⵍⴽⵎ ⵏ ⵜⴱⵔⴰⵜ ⵜⴰⴷⵍⵙⴰⵏⵜ ⵙ ⵢⴰⵏ ⵓⵖⵥⴰⵏ ⵏⵏⴰ ⴷ ⵉⴼⴼⵖⵏ ⵙⴳ ⵜⵖⴱⵉ ⵏ ⵜⴰⵢⵙⵉ. ⴳ ⵢⴰⵏ ⵓⵣⵎⵣ ⵍⵍⵉ ⴳ ⵜ ⵉⵏⵏ ⵉⴽⴽⴰ ⵓⴼⴰⵔⵙ ⴰⵙⵉⵏⵉⵎⴰⵢ ⵉⵇⵇⵏ ⵖⵔ ⵜⵣⵎⵎⴰⵔ ⵜⵉⵥⵕⴼⴰⵏⵉⵏ, ⵉⵕⵥⴰ ⵣⵓⵏ ⴷ ⵓⴼⵉⵍⵎ ⴰⴷ ⴷ ⵡⵉⵏ ⴱⵓⵜⴼⵓⵏⴰⵙⵜ ⴷ ⵜⵎⵖⴰⵔⵜ ⵏ ⵡⵓⵔⵖ ⴷ ⵡⵉⵢⵢⴰⴹ ⵢⴰⴹⵏ ⵉⵙⴽⵔⴰⴼ ⴰⴼⴰⴷ ⴰⴷ ⴰⵖⵓⵍⵏ ⴷ ⵢⴰⵏ ⵢⵉⵏⵉⴳⵍ ⵏ ⵜⴳⵔⴰⵡⵍⴰ ⵜⴰⵙⵉⵏⵉⵎⴰⵢⵜ ⵜⴰⵎⴰⵣⵉⵖⵜ ⵏⵏⴰ ⵉⵙⴷⴷⵉⴷⵏ ⴰⵎⵎⴳⵏⵜ ⵏⵏⵙ ⴰⵏⴰⵥⵓⵕ ⴷ ⵓⵙⴽⵍⴰⵏ, ⴷ ⵓⵔ ⵉⴳⵉ ⵖⴰⵙ ⵢⴰⵜ ⵜⵡⵓⵔⵉ ⵜⴰⵙⵉⵏⵉⵎⴰⵢⵜ ⵜⴰⴼⵔⴰⵔⵜ, ⵎⴰⵛⴰ ⵉⴳⴰ ⴰⵙⵓⵎⵏ ⵏ ⵓⵥⵉⴹⵕ ⵏ ⵜⵎⴰⴳⵉⵜ ⵜⴰⵎⴰⵣⵉⵖⵜ ⴷ ⵜⵡⴰⵔⴳⵉⵜ ⵏⵏⵙ ⵙ ⵜⵉⵍⵍⵉⵜ ⴳ ⵓⵎⵉⵥⴰⵕ ⵏ ⵜⵥⵓⵕⵉ ⴷ ⵓⵜⵉⵍⵉⴼⵉⵣⵢⵓⵏ, ⴷ ⵉⵥⴽⴰ ⵉⵙⵎ ⵏⵏⵙ ⵙ ⵉⵙⴽⴽⵉⵍⵏ ⵏ ⵡⵓⵔⵖ ⴳ ⵓⵎⵣⵔⵓⵢ ⵏ ⵙⵙⵉⵏⵉⵎⴰ ⵜⴰⵎⴰⵣⵉⵖⵜ ⴰⴼⴰⴷ ⴰⴷ ⵉⵇⵇⵉⵎ ⴷ ⵉⵏⵉⴳⵉ ⵖⴼ ⵢⴰⵜ ⵜⴽⵍⵉ ⵜⴰⵎⵙⵏⴼⵍⵓⵍⵜ ⵏⵏⴰ ⵓⵔ ⵉⵜⵜⵓⵜⵜⵓⵢⵏ, ⴷ ⵢⴰⵏ ⵓⵎⴷⵢⴰ ⵉⴼⴰⵡⵏ ⵖⴼ ⵜⵙⵎⴷⵏⴰ ⵏ ⵜⵥⵓⵕⵉ ⵏⵏⴰ ⵉⵙⵏⵓⵍⴼⴰⵏ ⵜⵉⵅⵅⵓⵜⵔⴰ ⵙⴳ ⵡⵓⵍ ⵏ ⵜⴼⵔⴰⵔⵜ. 

 ⵉⵙⵎⴽⵏ ⵏ ⴱⵕⵕⴰ 

 ⴰⴼⵉⵍⵎ ⵏ ⵎⵓⴽⵉⵔ ⴰⴳⵣⵣⵓⵎ ⴰⵎⵣⵡⴰⵔⵓ

 ⵥⵕ ⵓⴳⴳⴰⵔ 

 ⵙⵙⵉⵏⵉⵎⴰ ⵜⴰⵎⴰⵣⵉⵖⵜ
 ⴱⵓⵜⴼⵓⵏⴰⵙⵜ
 ⵍⵃⵓⵙⴰⵢⵏ ⵉⴱⵓⵕⴽⴰ

 ⵉⵙⴰⵖⵓⵍⵏ